Κανονισμός (ΕΚ) αριθ. 158/2003 της Επιτροπής

της 29ης Ιανουαρίου 2003

για την τροποποίηση του κανονισμού (ΕΚ) αριθ. 1662/2002, της 18ης Σεπτεμβρίου 2002, για την επιβολή προσωρινού δασμού αντιντάμπινγκ στις εισαγωγές ορισμένων νημάτων από οξική κυτταρίνη καταγωγής Λιθουανίας και Ηνωμένων Πολιτειών της Αμερικής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 2002, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία με τον κανονισμό (ΕΚ) αριθ. 1972/2002(2), και ιδίως το άρθρο 7,

Κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

(1) Με τον κανονισμό της Επιτροπής (ΕΚ) αριθ. 1662/2002(3) ("ο κανονισμός"), η Επιτροπή επέβαλε προσωρινό δασμό αντιντάμπινγκ στις εισαγωγές ορισμένων νημάτων από οξική κυτταρίνη ("το προϊόν") καταγωγής Λιθουανίας και Ηνωμένων Πολιτειών της Αμερικής.

(2) Στη συνέχεια η Επιτροπή έλαβε αίτηση από μία ενδιαφερόμενη εταιρεία, την Eastman Chemical Company ("Eastman"), που ζήτησε διευκρίνιση του κανονισμού με σκοπό να υπάρξει πρόβλεψη για το τμήμα μη ανώνυμης εταιρικής μορφής "Voridian Company" να επωφελείται από τον ατομικό δασμό αντιντάμπινγκ που εφαρμόζεται για την εν λόγω εταιρεία. Η εν λόγω εταιρεία δεν μπορεί επί του παρόντος να επωφεληθεί από τον μηδενικό δασμό της εταιρείας Eastman δεδομένου ότι χρησιμοποιεί την επωνυμία "Voridian Company" στα έγγραφα που εκδίδονται για τις εξαγωγές της στην Κοινότητα, και συνεπώς δεν έχει κοινολογηθεί το γεγονός ότι ανήκει στην Eastman. Εντούτοις, η Eastman είναι το μόνο νομικό πρόσωπο που παράγει το προϊόν προς εξαγωγή στην Κοινότητα, ενώ η "Voridian company" είναι απλώς τμήμα μη ανώνυμης εταιρικής μορφής. Συνεπώς η Eastman ζήτησε από την Επιτροπή να αλλάξει την επωνυμία με την οποία αναφέρεται στον κανονισμό σε "Voridian Company, τμήμα της Eastman Chemical Co".

(3) Η Επιτροπή αναθεώρησε όλες τις πληροφορίες που υποβλήθηκαν, οι οποίες αποδεικνύουν ικανοποιητικά ότι όλες οι δραστηριότητες της Eastman που σχετίζονται με τη μεταποίηση, τις πωλήσεις και τις εξαγωγές του προϊόντος παρέμειναν αμετάβλητες μετά την έναρξη της έρευνας και ότι η ζητηθείσα μεταβολή μπορεί να θεωρηθεί ως απλή προσαρμογή της οργανωτικής διάρθρωσης, που έγινε μετά την περίοδο που κάλυψε η έρευνα για πρακτική ντάμπινγκ.

(4) Ως εκ τούτου, ο κανονισμός θα πρέπει να τροποποιηθεί, με ισχύ από την ημερομηνία της ενάρξεως ισχύος, με την ανανέωση του καταλόγου των εταιρειών που επωφελούνται από ατομικό δασμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1662/2002 του Συμβουλίου τροποποιείται ως εξής:

1. Στα εδάφια 7, 22, 105 και 107, η αναφορά στην "Eastman Chemical Company" μεταβάλλεται σε "Voridian Company, τμήμα της Eastman Chemical Co".

2. O πίνακας στο άρθρο 1 παράγραφος 2 αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 20 Σεπτεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιανουαρίου 2003.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1.

(2) ΕΕ L 305 της 7.11.2002, σ. 1.

(3) ΕΕ L 251 της 19.9.2002, σ. 9.